22.9.2022
SK
Úradný vestník Európskej únie
C 363 A/11
Na zostavenie rezervných zoznamov skontroluje výberová komisia spisy uchádzačov s najvyšším počtom bodov v zostupnom poradí, kým sa nedosiahne hľadaný počet úspešných uchádzačov pre každý odbor.
Spisy ostatných uchádzačov sa nebudú kontrolovať.
Rezervné zoznamy pre jednotlivé odbory budú preto obsahovať mená len tých uchádzačov, ktorí spĺňajú podmienky účasti a dosiahli vo všetkých testoch požadovaný minimálny počet bodov, ako aj najvyšší celkový počet bodov (zo 170) v testoch na posúdenie všeobecných schopností a schopností v danom odbore.
V tomto prípade predstavuje „170“ najvyšší možný súčet počtu bodov za testy na posúdenie všeobecných schopností (70) a za pohovor v danom odbore (100).
Mená budú v zoznamoch uvedené v abecednom poradí.
Rezervné zoznamy budú sprístupnené náborovým útvarom.
Všetci uchádzači, ktorí absolvovali testy v hodnotiacom centre, dostanú od výberovej komisie preukaz schopností obsahujúci kvalitatívnu spätnú väzbu.
Preukazy schopností úspešných uchádzačov sa sprístupnia aj náborovým útvarom.
Zaradenie do rezervného zoznamu nedáva uchádzačovi nárok na prijatie do pracovného pomeru ani mu neposkytuje záruku prijatia. 5.
ROVNOSŤ PRÍLEŽITOSTÍ A PRIMERANÉ ÚPRAVY
Úrad EPSO sa usiluje o uplatňovanie politiky rovnakých príležitostí vo vzťahu ku všetkým uchádzačom.
Uchádzači, ktorým zdravotné postihnutie alebo zdravotný stav môžu brániť v účasti na testoch, by to mali uviesť vo svojej prihláške a riadiť sa postupom podania žiadosti o primerané úpravy, ako sa uvádza vo všeobecných pravidlách pripojených k tomuto oznámeniu (pozri prílohu III v oddiele 1.3).
Po preskúmaní žiadosti uchádzačov, ako aj príslušných dokladov môže úrad EPSO povoliť primerané úpravy, ak to uzná za potrebné.
Viac informácií o politike rovnakých príležitostí úradu EPSO a postupe podania žiadosti o primerané úpravy sa nachádza na webovom sídle úradu EPSO.